# Bacsfa

### A Wikipédiából, a szabad lexikonból.

Bacsfa (szlovákul Báč) község Szlovákiában a Nagyszombati kerület Dunaszerdahelyi járásában.

## [szerkesztés] Fekvése

Somorjától 6 km-re délkeletre a Duna-csatorna bal partján fekszik.

## [szerkesztés] Története

A települést 1205-ben említik először, 1238-ban temploma volt, melyet 1852-ben bontottak le. Páduai Szent Antalnak szentelt ferences temploma 1660 és 1677 között épült a kolostorral együtt. 1849 május 12-én határában csata dúlt a honvédsereg és a császári csapatok között. 1910-ben 321,túlnyomórészt magyar lakosa volt. A trianoni békeszerződésig Pozsony vármegye Somorjai járásához tartozott.

## [szerkesztés] Látnivalók

- A ferences templom oltárán állt a vért könnyező Boldogasszony kegyképe, melyet gyógyulásának hálájából festetett egy Liszkay Márton nevű doborgazi ifjú 1705-ben. A kegykép 1715. június 19. és június 23. között négy alkalommal könnyezett. Azóta a csallóköziek búcsújáróhelye volt, de a képet 1995-ben elrabolták, és azóta sem került elő. A templom alatti sírboltban az Apponyi család több tagja mellett nyugszik Amade László költő is.
- A templom északi oldala mellett a lebontott Szent György templom helyén 1866–67-ben épített neogótikus kálvária áll.
- A rendház mellett áll a 19. század elején épített Apponyi-kastély.
- A fogadalmi kápolnát 1775-ben egy pestisjárvány után építették.
- A somorjai út mellett, annak jobb oldalán áll az 1849. május 12-én itt vívott csata emlékműve az elesett honvédek sírja felett.

## [szerkesztés] Híres emberek

- A régi temetőben Guthori Földes Gyula 48-as honvéd, majd országgyűlési képviselő sírja található.
- A ferences templom sírboltjában nyugszik Amadé László költő.

## [szerkesztés] Külső hivatkozások

- Községinfó
- Bacsfa Szlovákia térképén
- Interjú Bacsfa polgármesterével

A lap eredeti címe "http://hu.wikipedia.org../../../b/a/c/Bacsfa.html"

Kategória: Szlovákia települései

##### Views

- Szócikk
- Vitalap
- Aktuális változat

##### Keresés

##### Más nyelveken

- Slovenčina